११. कथित छानबिन समितिले पेश गरेको भनिएको प्रतिवेदन सर्वोच्च अदालतमा पेश नहुँदै वैशाख १५ गते नै दुई राष्ट्रिय दैनिकमा “सिलवालका कागजात किर्ते” भन्ने डंका पिटाइएको छ । अदालतको विचाराधीन मुद्दामा पेश गरेको प्रतिवेदन जताततै छरपष्ट पारी न्याय सम्पादनमा समेत प्रभावित तुल्याई गम्भीर षड्यन्त्र गरिदिएको छ । यति मात्रै हो र ? कथित किर्ते भनिएको फोटोकपी आफ्नै प्रयोगशालामा जबर्जस्ती जाँच्न लगाई सरकारी संयन्त्रलाई दुरुपयोग गरी परीक्षण प्रतिवेदन पनि (जुन गोप्य राख्नुपर्छ) पत्रपत्रिकामा छाप्न लगाई अदालतलाई पंगु बनाइएको छ ।
